Държавен вестник, бр. 92, 2018 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  92
датата на заседанието чрез писмена покана, 
към която се прилага проектът на дневния ред.
(4) Заседанията на общото събрание на 
факултета са редовни, ако присъстват не по-
малко от две трети от списъчния му състав.
(5) При определяне на кворума от списъч-
ния състав на общото събрание се изключват 
лицата в отпуск при временна неработоспособ-
ност, бременност, раждане и осиновяване и за 
отглеждане на малко дете или в командировка 
извън страната. Общият брой на тези лица не 
може да бъде повече от една четвърт от броя 
на лицата в списъчния състав.
(6) При промени в броя на членовете на 
общото събрание на факултета, водещи до 
нарушаване на определените квоти, преди 
следващото заседание се провеждат частични 
избори.
(7) Общото събрание взема решения с 
обикновено мнозинство от присъстващите 
чрез явно гласуване освен в случаите, когато 
в закон е предвидено друго.
Чл. 44. (1) Факултетният съвет се състои от 
не по-малко от 25 членове и включва предста-
вители на академичния състав – военнослуже-
щи и цивилни служители на основен трудов 
договор, курсанти, студенти и докторанти. 
Не по-малко от три четвърти от членовете 
на факултетния съвет са хабилитирани лица.
(2) Факултетният съвет работи по утвърден 
от него план, като се свиква на заседания 
от председателя му най-малко два пъти на 
семестър.
(3) Редът за работа, за провеждане на 
заседания и избори от факултетния съвет се 
определя от правила за работата на факул-
тетния съвет. 
Чл. 45. Факултетният съвет: 
1. избира заместник-декани и определя 
научен секретар на факултета по предложение 
на декана с тайно гласуване;
2. утвърждава избора на началниците/
ръководителите на катедри във факултета, 
предложени от катедрените съвети;
3. приема годишния отчет за преподава-
телската и научната дейност във факултета;
4. предлага на Академичния съвет:
а) проекти за създаване, преобразуване или 
закриване на катедри, обслужващи звена и на 
поделения на висшето училище в чужбина, в 
които обучението по специалностите от про-
фесионалните направления и специалностите 
от регулираните професии се осигурява от 
академичния състав на факултета;
б) проекти на учебни планове и квали-
фикационни характеристики по степени и 
специалности;
в) обявяване на конкурси за заемане на 
академични длъжности от хабилитирани и 
нехабилитирани преподаватели;
г) откриване на процедура за заемане на 
щатно осигурени:
га) вакантни академични длъжности „асис-
тент“ от военнослужещи при условия и по ред, 
определени в действащото законодателство; 
гб) вакантни длъжности „преподавател“, 
„старши преподавател“, „инструктор“ и „стар-
ши инструктор“ във факултета;
д) състава на научното жури за оценяване 
на дисертационен труд и на кандидатите за 
заемане на академични длъжности за всяка 
конкретна процедура;
е) заявки за редовни, задочни и дистанцион-
ни докторантури и други форми за повишаване 
на квалификацията на академичния състав;
5. по предложение на научно жури избира 
лица за заемане на академичните длъжности 
във факултета „главен асистент“, „доцент“ и 
„професор“;
6. предлага на началника на ВВМУ „Н. 
Й. Вапцаров“ предприемане на действия по 
отнемане на научната степен по реда на За-
кона за развитието на академичния състав 
в Република България и освобождаване от 
академична длъжност на членове на акаде-
мичния състав от факултета; 
7. обсъжда и приема резултатите от атес-
тирането на членовете на академичния състав 
на факултета, като в случаите на две последо-
вателни отрицателни атестации ги предлага 
на началника на ВВМУ „Н. Й. Вапцаров“ за 
вземане на решение;
8. приема учебни програми на изучаваните 
дисциплини от специалностите и специа-
лизациите, за чието преподаване отговаря 
факултетът;
9. приема индивидуалните планове за обу-
чение на студенти и специализанти; 
10. приема индивидуалните планове за 
обучение на докторантите в редовна, задоч-
на, самостоятелна и дистанционна форма на 
обучение и избира научните им ръководители;
11. атестира докторантите в края на всяка 
академична година; 
12. по предложение на катедрените съвети 
взема решение за възлагане на лекции на 
нехабилитирани лица, притежаващи образо-
вателна и научна степен „доктор“, от състава 
на факултета;
13. прави предложения пред общото съб- 
рание на факултета или пред органите за уп-
равление на училището по въпроси, свързани 
с дейността и състоянието на факултета;
14. ежегодно одобрява и контролира раз-
пределението на учебната заетост между чле-
новете на академичния състав на факултета; 
15. обсъжда, дава препоръки и взема ре-
шения по дейността на факултетните звена;
16. предлага за издаване научни трудове, 
учебници и учебни помагала;
17. обсъжда предложения за отправяне на 
искане за откриване на процедура за акре-
дитиране на специалности от регулираните 
професии и професионални направления;